《纨扇》
宋代·连文凤

露冷飘零半幅纨，伤心不见女乘鸾。
歌残春院桃花暖，愁杀秋庭木叶寒。
满地飞尘何处避，旧时明月向谁看。
应思曾在君怀裹，一点恩情欲忘难。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。